Here is a page extracted from Wikipedia that may contain CSS, HTML, and a lot of unformatted text.

Title: Sierra Ministra
Content: La sierra Ministra ye una sierra de la branca castellana de lo Sistema Iberico a lo sud de la cuenca d'Almazán, a l'este de las sierras de Pela y Bodera (de lo Sistema Central), a l'ueste de la sierra de Solorio, y a lo norueste de la sierra de Selas.

La Sierra de Solorio se situa entre las provincias de Guadalachara y Soria. En la provincia de Guadalachara s'estendilla por los termins municipals de Sigüenza, Torremocha del Campo, Sienes, Anguita, Mirabueno, Algora, Mandayona y Alcolea del Pinar. En la provincia de Soria lo fa por los de Medinaceli, Miño de Medinaceli y Arcos de Xalón.

Altarias 
La principal altaria ye Ministra con 1312 m, seguida de l'alto de la Mata (1277 m), La Morra (1235 m), Otero I (1231 m), alto d'el Rasero (1229 m), Valdelacelada (1227 m), Torrellana (1227 m), puntal del Escobar (1222 m), alto Malo (1220 m), La Morrilla (1214 m), cerro San Cristóbal (1214 m), Monte Alto (1213 m), Majonazo I (1198 m), Cabeza Gorda (1179 m), sierra de Bujalcayado (1125 m) y alto del Monte (1124 m).

Hidrolochía 

En Sierra Ministra son los naixeders de ríos de las cuencas hidrograficas de Duero, Tacho y Ebro. Los ríos Fenares y Dulce desauguan enta Tacho, lo río Bordecorex u Torete lo fa enta Duero y lo río Xalón enta Ebro.

Cheomorfolochía 
Lo cabalto de la sierra ye un conchunto d'elevacions tabulars de calsineras y dolomías d'edat triasica superior y churasica con estratificacions subhorizontals u en plegos sinclinals amplos. Sierra Ministra ye en una zona de paramos u sasos de lo Sistema Iberico (parameras de Sigüenza y Molina), que continan en lo Sistema Central con las parameras d'Atienza).

Referencias

Bibliografía 
 Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995.

Ministra
Ministra
Ministra